— Майстар-клас быў пабудаваны на прынцыпе ад практыкі да тэорыі, — патлумачыла Алеся Уладзіміраўна. — Прымяненне кейс-метаду заключаецца ў тым, што арганізоўваецца самастойная пазнавальная дзейнасць навучэнцаў, прапаноўваюцца розныя крыніцы інфармацыі, пры іх дапамозе дзеці павінны вырашыць тую ці іншую праблемную сітуацыю. На развіццё камунікатыўных якасцей навучэнцаў накіраваны важны завяршальны момант: прэзентацыя вынікаў сваёй работы.